text: टीवी के मशहूर शो बिग बॉस 11 की विनर रही एक्ट्रेस शिल्पा शिंदे इन दिनों अपने नए कॉमेडी शो के जरिये खूब सुर्खियां लूट रही हैं. गौरतलब हैं कि इस शो में शिल्पा के साथ मशहूर कॉमेडियन सुनील ग्रोवर नजर आ रहे हैं. शो में शिल्पा शिंदे गुगली देवी के किरदार में तो हैं, सुनील ग्रोवर प्रोफेसर एलबीडब्ल्यू बनकर दर्शकों को इंटरटेन करते हैं. ख़ास बात यह हैं कि इस शो को दर्शक काफी पसंद करते हैं, वहीं शिल्पा और सुनील शो में पति पत्नी की भूमिका में दिखाई देते हैं.